149 ล้านปรับปรุงใหญ่สะพานนวลฉวี
หลังเปิดใช้กว่า 60 ปี-ทางหลวงวางแผนจราจรจัดซ่อม 18 เดือน,นายชัชชัย พงษ์พิทักษ์ นายช่างควบคุมโครงการก่อสร้างปรับปรุงสะพานนนทบุรี (สะพานนวลฉวี) กรมทางหลวง เปิดเผยว่า กรมทางหลวงจะดำเนินการปรับปรุงซ่อมแซมสะพานนนทบุรี เนื่องจากเปิดใช้งานตั้งแต่ปี 2501 มีอายุกว่า 60 ปี ทำให้โครงการชำรุดเสียหาย โดยว่าจ้างผู้รับเหมา วงเงิน 149 ล้านบาท เริ่มสัญญาเดือน พ.ค.ที่ผ่านมา ใช้เวลา 18 เดือน ขณะนี้ผู้รับเหมาอยู่ระหว่างการสำรวจโครงสร้างสะพาน เพื่อตรวจสอบจุดที่จะต้องดำเนินการปรับปรุงซ่อมแซม อาทิ พื้นสะพานที่ผุ นอตที่ชำรุด คาน แผ่นรองคาน รวมถึงงานทาสีโครงสร้างสะพานใหม่ เป็นต้น โดยผู้รับเหมาเชิญผู้เชี่ยวชาญจากประเทศเยอรมนี และเกาหลีเข้าร่วมดำเนินการด้วย ขณะนี้ก้าวหน้าไปกว่า 80% จะแล้วเสร็จกลางเดือน ส.ค.นี้ จากนั้นจะมีการประเมินผลและประสานกับหน่วยงานที่เกี่ยวข้องเพื่อวางแผนการทำงาน การเดินเรือ และการปิดการจราจร รวมถึงทยอยขนย้ายอุปกรณ์ เครื่องมือเข้าพื้นที่ก่อสร้าง ตามแผนจะเริ่มขั้นตอนการก่อสร้างเดือน ก.ย.นี้,นายชัชชัยกล่าวว่า สำหรับขั้นตอนการทำงานจะแบ่งเป็นช่วงๆ โดยยึดตามโครงสร้างสะพานมีทั้งหมด 6 ช่วง เริ่มตั้งนั่งร้านใต้สะพานเพื่อปรับปรุงซ่อมแซมจากด้านล่าง เพื่อลดผลกระทบด้านจราจร จากนั้นจะเริ่มทยอยปิดช่องจราจรจำนวน 1 ช่องทาง เพื่อทำงานด้านบน ทำให้เหลือ 3 ช่องทางจากทั้งหมดมี 4 ช่องทางไปกลับ ระหว่างนี้จะปรับการจราจร โดยช่วงเช้า ฝั่งขาเข้า จะให้รถที่มาจากปทุมธานีมุ่งหน้า นนทบุรี กทม. วิ่งได้ 2 ช่องทาง ส่วนฝั่งขาออก เหลือ 1 ช่องทาง กลับกันในช่วงเย็นจะสลับให้ฝั่งขาเข้าเหลือ 1 ช่องทาง ส่วนฝั่งขาออกวิ่งได้ 2 ช่องทาง ซึ่งรายละเอียดเรื่องวัน เวลา จะประชาสัมพันธ์แจ้งให้ทราบอีกครั้ง.
นายชัชชัย พงษ์พิทักษ์ นายช่างควบคุมโครงการก่อสร้างปรับปรุงสะพานนนทบุรี (สะพานนวลฉวี) กรมทางหลวง เปิดเผยว่า กรมทางหลวงจะดำเนินการปรับปรุงซ่อมแซมสะพานนนทบุรี เนื่องจากเปิดใช้งานตั้งแต่ปี 2501 
ชัชชัย พงษ์พิทักษ์,สะพานนนทบุรี,สะพานนวลฉวี,กรมทางหลวง,ปรับปรุงซ่อมแซม,การจราจร,ปรับปรุงสะพาน,ข่าวทั่วไป